கேள்வி: சேரமான் யானைக்கட்சேய் மாந்தரஞ்சேரல் இரும்பொறை பற்றி நீங்கள் என்ன அறிந்துள்ளீர்கள்?
பதில்: சேரமான் யானைகட்சேய் மாந்தரஞ்சேரல் இரும்பொறை சங்க காலச் சேரர் ஒருவன். இவன், கருவூர் தலைநகராகக் கொண்டு சேர நாட்டை ஆண்டவன். யானை போலப் பெருமித நோக்கு உடையவன் ஆதலால் இவனை 'யானைக்கட் சேய்' என்றனர். வேழநோக்கின் விறல் வெஞ் சேய் (புறம் 22) குறுங்கோழியூர்க் கிழார், பேரிசாத்தனார், பொருந்தில் இளங்கீரனார் ஆகிய புலவர்கள் இவனைப் பாடியுள்ளனர். இவன் ஐங்குறுநூறு நூலை "புலத்துறை முற்றிய கூடலூர் கிழார்" என்னும் புலவரைக் கொண்டு தொகுப்பித்தான். மாந்தை நகரைத் தலைநகராகக் கொண்டு ஆண்ட அரசனை மாந்தரன் என்றனர். 'பதிற்றுப்பது ஏழாம்பத்துப் பாட்டுடைத் தலைவன் செல்வக் கடுங்கோ வாழியாதன்வைப் பாடிய புலவர் கபிலர் இல்லையே' என இவன் வருத்தப்பட்டுக்கொள்வதால், 7 ஆம் பத்துத் தலைவனின் காலத்துக்குப் பிற்பட்டவன் என்பது தெளிவாகிறது. இவனைக் "கபிலரைப் போல நான் பாடுவேன்" எனப் பொருந்தில் இளங்கீரனார் குறிப்பிடுவதால், இவனைப் பதிற்றுப்பத்து, 10 ஆம் பத்தின் தலைவன் எனக் கொள்வது பொருத்தமானது.
கேள்வி: சேரமான் யானைக்கட்சேய் மாந்தரஞ்சேரல் இரும்பொறை - பேரிசாத்தனார் பற்றி நீங்கள் என்ன அறிந்துள்ளீர்கள்?
பதில்: சேரமான் மாந்தரஞ்சேரல் இரும்பொறை கருவூர் தலைநகராகக் கொண்டு சேர நாட்டை ஆண்ட சங்ககாலச் சேர மன்னர்களில் ஒருவன். இவனைப் பற்றிய செய்தி ஒன்றே ஒன்று கிடைத்துள்ளது. சோழன் இராசசூயம் வேட்ட பெருநற்கிள்ளியோடு போராடினான். போரில் தோற்றான். தோற்றதற்குக் காரணம் காரி சோழன் பக்கத்தில் சேர்ந்துகொண்டு போரிட்டதுதான் என்று இந்த இரும்பொறை கூறினானாம். தேர்வண் மலையன் தன் பக்கம் இல்லையே என்று கவலைப்பட்டானாம். மலையன் சோழன் பக்கம் இல்லாவிட்டால் சோழனை வென்றிருக்கலாம் என்கிறான்.விரைந்து வந்து சமம் தாங்கிய வல் வேல் மலையன் அல்லன் ஆயின் நல் அமர் கடத்தல் எளிதுமன் நமக்கு – வடம வண்ணக்கன் பெருஞ்சாத்தனார் புறநானூறு 125 பொருந்தில் இளங்கீரனார் இந்த மாந்தரஞ்சேரல் விளங்கில் என்னும் ஊரைக் கைப்பற்றினான். கபிலர் இன்று இருந்தால் தன் வெற்றியைப் போற்றிப் பாடியிருப்பாரே என வருத்தத்தோடு கூறினான். இதனைக் கேட்ட பொருந்தில் இளங்கீரனார் "இதோ நான் இருக்கிறேன்" என்று கூறி அவனது வெற்றியைப் பாராட்டிப் பாடினார். புறம் 53
கேள்வி: சேரமான் யானைக்கட்சேய் மாந்தரஞ்சேரல் இரும்பொறை - வெளிப்பார்வை பற்றி தகவல் சொல்.
பதில்: # [http://vaiyan.blogspot.com/2018/06/history-in-purananuru-17.html நெடுஞ்செழியன் சிறையிலிருந்து விடுபட்டது] # [http://vaiyan.blogspot.com/2018/06/history-in-purananuru-20.html குறுங்கோழியூர் கிழார் அறிவுரை] # [http://vaiyan.blogspot.com/2018/07/history-in-purananuru-22.html யானைகட் சேய் - விளக்கம்] பகுப்பு:சங்ககாலச் சேரர் பகுப்பு:இந்திய அரசர்கள் பகுப்பு:பதிற்றுப்பத்தில் பாடப்படும் சேர வேந்தர்